หุ้นดาวโจนส์ปิดลบ 33.49 จุด
ดัชนีดาวโจนส์ตลาดหุ้นนิวยอร์กปิดลบ 33.49 จุด หรือ 0.23% แตะที่ 14,526.16 จุด  วิตกปัญหาไซปรัส
28 มี.ค. 2556

ดัชนีดาวโจนส์ตลาดหุ้นนิวยอร์กปิดลบ 33.49 จุด หรือ 0.23% แตะที่ 14,526.16 จุด  วิตกปัญหาไซปรัส
ดัชนีเฉลี่ยอุตสาหกรรมดาวโจนส์ปิดลบ 33.49 จุด หรือ 0.23% แตะที่ 14,526.16, ดัชนี เอสแอนด์พี  500 ปิดลบ 0.92 จุด หรือ 0.06% แตะที่ 1,562.85 และดัชนี แนสแดค ปิดบวก 4.04 จุด หรือ 0.12% แตะที่ 3,256.52 จุด
ตลาดหุ้นนิวยอร์กปรับตัวลงหลังจากสมาคมนายหน้าอสังหาริมทรัพย์แห่งชาติของสหรัฐ เปิดเผยว่า ดัชนีการทำสัญญาขายบ้านที่รอปิดการขาย (pending home sales) หดตัวลง 0.4% สู่ระดับ 104.8 ในเดือนก.พ.จากเดือนม.ค.  ส่วนดัชนีการทำสัญญาขายบ้านที่รอปิดการขายเดือนม.ค. ถูกปรับลดลงเล็กน้อยสู่ระดับ 105.2 จากเดิมที่รายงานว่าอยู่ที่ 105.9 
นอกจากนี้ ตลาดยังได้รับแรงกดดันจากความวิตกกังวลเกี่ยวกับไซปรัส โดยไซปรัสมีกำหนดเปิดเผยแผนควบคุมเงินทุน เพื่อป้องกันเงินทุนไหลออกในการเปิดดำเนินการอีกครั้งของธนาคารพาณิชย์ในวันพรุ่งนี้ โดยธนาคารพาณิชย์ของไซปรัสๆได้ปิดทำการมานับตั้งแต่อียูและไซปรัสได้บรรลุข้อตกลงพื้นฐานเกี่ยวกับเงื่อนไขของมาตรการให้ความช่วยเหลือมูลค่า 1 หมื่นล้านยูโร ซึ่งมีเป้าหมายที่จะช่วยกอบกู้วิกฤตในภาคการธนาคารของไซปรัส